Galatia 3:24-25
24-25Onaim atoran rais pirsait ein naan, nahuum on reꞌ atukus reꞌ nanoniꞌ kit rek-reko tar antea Kristus ankoen On neem. Onaim karu In neem anrari te, naꞌ hit tpirsai Je, he tmoin rek-reko tok Uisneno. Onaim oras ia, hit ka tperluu fa atukus naan antein.
Atoin apirsait anjari nrair Kristus In nonot-asar
26Oras ia, hi mjair Uisneno In aanh ein, natuin hi mpirsai Yesus Kristus.